turjo4nis/wikipedia-bn-dump-20250701 huggingface dataset:
শ্রী মাতা বৈষ্ণো দেবী কাটরা রেলওয়ে স্টেশন

শ্রী মাতা বৈষ্ণো দেবী কাটরা রেলওয়ে স্টেশন (স্টেশন কোড: এসভিডিকে) হল ভারতীয় কেন্দ্রশাসিত অঞ্চল জম্মু ও কাশ্মীরের জম্মু-উধমপুর-শ্রীনগর-বারামুল্লা রেল সংযোগের  একটি রেল স্টেশন। এটি জম্মু ও কাশ্মীরে উত্তর রেলওয়ে অঞ্চলের ফিরোজপুর বিভাগের অন্তর্গত। এই  স্টেশনটি কাটরা শহর ও শ্রী মাতা বৈষ্ণো দেবী মন্দিরের জন্য রেল পরিষেবা পরিবেশন করে।

ইতিহাস 
মহারানা রানা প্রতাপ সিং সর্বপ্রথম ১৮৯৮ সালে জম্মুকে শ্রীনগরের সাথে সংযুক্ত করার জন্য অনুসন্ধান করেন। কিন্তু এটি সমন্বয়হীনতা ও অন্যান্য কারণে বন্ধ হয়ে যায়।

জম্মু দিক থেকে উধমপুর রেল স্টেশন এবং শ্রীনগর দিক থেকে বনিহাল রেলওয়ে স্টেশন পর্যন্ত জম্মু উধমপুর শ্রীনগর বারামুল্লা রেলওয়ে সংযোগ ২০০৫ সালের এপ্রিল মাসে সম্পন্ন হয়। পীরপাঞ্জাল রেলওয়ে সুড়ঙ্গ সম্পন্ন হয় এবং ২০১২ সালে পরীক্ষা চালানো হয়। প্রধানমন্ত্রী নরেন্দ্র মোদী  ২০১৪ সালের ৪ জুলাই সকাল ১০:০০ টায় রেল সংযোগের উদ্বোধন করেন। এই অর্থ এই যে কাটরা বর্তমানে জম্মু -বারামুল্লা রেলপথের দক্ষিণাংশের উত্তর প্রান্তের টার্মিনাস এবং পাশাপাশি ভারতীয় রেলের  প্রবেশযোগ্য উত্তরতম স্থান।     

স্টেশনে ১ মেগাওয়াট সৌর বিদ্যুৎ কেন্দ্র ২০১৫ সালের মার্চ মাসে চালু করা হয়।

যাত্রীদের আরাম ও সুযোগ-সুবিধা 
কাটরা রেলওয়ে স্টেশনের নিচতলায় এসকেলেটর, লিফট, বর্তমান রিজার্ভেশন, দ্বিতীয় শ্রেণীর বুকিং, ট্রেন অনুসন্ধান বিভাগ, তীর্থযাত্রী নির্দেশিকা, পর্যটক সহায়তা, ভিআইপি লাউঞ্জ, শপিং লাউঞ্জ সহ একটি সম্পূর্ণ শীতাতপ নিয়ন্ত্রিত হোটেল, বহুবিধ-খাবারের রেস্তোরাঁ, ক্লক রুম, ওয়েটিং হল, একটি বইয়ের স্টল, চায়ের দোকান, টয়লেট ব্লক ও ক্যাটারিং এরিয়া রয়েছে। প্রথম তলায় আটটি অবসর কক্ষ এবং একটি ক্যাফেটেরিয়া রয়েছে।  গাড়ি ও যাত্রীবাহী বাসের জন্য একটি বিশাল পার্কিং কেন্দ্র তৈরি করা হয়েছে।

এটি একটি আধুনিক রেল স্টেশন। কাটরা রেলওয়ে স্টেশন আধুনিক সুবিধায় সজ্জিত।

আরও দেখুন 

 বনিহাল রেল স্টেশন
 জম্মু -বারামুল্লা লাইন
 উত্তর রেল
 জম্মু ও কাশ্মীরের রেল স্টেশনের তালিকা
 কাটরা রেলওয়ে স্টেশনে সুবিধা

তথ্যসূত্র 

 
উৎসবিহীন তথ্যসহ সকল নিবন্ধ
রিয়াসি জেলার রেলওয়ে স্টেশন
২০১৪-এ জম্মু ও কাশ্মীরে প্রতিষ্ঠিত
আর্য বিদ্যাপীঠ কলেজ

আর্য বিদ্যাপীঠ কলেজ () কামরূপ জেলার গোপীনাথ নগরে অবস্থিত একটি উচ্চশিক্ষার প্ৰতিষ্ঠান, এখানে কলা, বিজ্ঞান ও বাণিজ্য তিনিটা শাখা আছে। কলেজটি গুয়াহাটি বিশ্ববিদ্যালয়ের অন্তৰ্ভুক্ত।

বিভাগ সূমহ

কলা 
 অসমীয়া
 বাংলা
 শিক্ষা
 অৰ্থনীতি
 ইংরেজী
 দৰ্শন
 রাজনীতি
 সংস্কৃত

বিজ্ঞান 
 নৃতত্ত্ব
 উদ্ভিদ বিজ্ঞান
 রসায়ন বিদ্যা
 ভূগোল
 ভূবিজ্ঞান
 গণিত
 পদাৰ্থ বিজ্ঞান
 পরিসংখ্যান
 প্ৰাণী বিজ্ঞান

স্বীকৃতি 
২০১৬ সালে কলেজটি জাতীয় মূল্যায়ন ও প্রত্যয়ন পরিষদ কর্তৃক এ গ্রেডের কলেজ হিসাবে স্বকৃীত পেয়েছে। কলেজটি বিশ্ববিদ্যালয় মঞ্জুরি কমিশন (ভারত) কর্তৃক স্বীকৃত।

তথ্যসূত্র 

আসামের কলেজ
১৯৫৮-এ প্রতিষ্ঠিত
গুয়াহাটি বিশ্ববিদ্যালয়ের অধিভুক্ত কলেজ
১৯৫৯-এ প্রতিষ্ঠিত শিক্ষাপ্রতিষ্ঠান
রিভেঞ্জ অব দ্য পিঙ্ক প্যান্থার

রিভেঞ্জ অব দ্য পিঙ্ক প্যান্থার () ব্লেক এডওয়ার্ডস পরিচালিত ১৯৭৮ সালের ব্রিটিশ হাস্যরসাত্মক চলচ্চিত্র। এটি দ্য পিঙ্ক প্যান্থার চলচ্চিত্র ধারাবাহিকের পঞ্চম কিস্তি। এটি ইনস্পেক্টর জাক ক্লুজো চরিত্রে পিটার সেলার্সের অভিনীত শেষ চলচ্চিত্র, যিনি ১৯৮০ সালে মৃত্যুবরণ করেন। এটি ইউনাইটেড আর্টিস্ট্‌সের একক পরিবেশনায় এই ধারাবাহিকের শেষ কিস্তি।

অভিনয়শিল্পীদল
 পিটার সেলার্স - ইনস্পেক্টর জাক ক্লুজো
 ডায়ান ক্যানন - সিমন ল্যগ্রে
 হের্বের্ত লোম - চিফ ইনস্পেক্টর চার্লস ড্রাইফাস
 রবার্ট ওয়েবার - ফিলিপ দুভিয়ে
 বার্ট কোউক - ক্যাটো ফং
 টনি বেকলি - গাই আলগো
 রোবের লোগিয়া - আল মার্শিওন
 পল স্টুয়ার্ট - জুলিও স্কাল্লিনি
 অঁদ্রে মারান - ফ্রঁসোয়া
 গ্রাহাম স্টার্ক - প্রফেসর ওগ্যুস্ত বল
 আলফি ব্যাস - ফের্নেট
 সু লয়েড - ক্লোদ রুশো
 ডগলাস উইলমার - পুলিশ কমিশনার
 ফের্ডি মেইন - ডক্টর পল লাপ্রোন
 ভ্যালেরি লিওন - তানিয়া
 এড পার্কার - মিস্টার চং
 অ্যাড্রিয়েন কোরি - তেরেজ দুভিয়ে
 হেনরি ম্যাকগি - অফিসার বার্দো
 অ্যান্ড্রু সাকস - হারকিউল পোয়ারো
 জুলিয়ান অর্চার্ড - হাসপাতালের কেরানি
 জন ব্লুথাল - সমাধির দ্বাররক্ষক
 রিটা ওয়েব - জানালায় দাঁড়ানো নারী
 রাগবীর স্রান - আরব শেখ

মুক্তি
চলচ্চিত্রটির উদ্বোধনী প্রদর্শনী অনুষ্ঠিত হয় ১৯৭৮ সালের ১৩ই জুলাই লন্ডনের ওডিয়ন লিস্টার স্কয়ারে এবং পরের দিন জনসাধারণের জন্য উন্মুক্ত করা হয়।

১৯৭৮ সালের ১৯শে জুলাই মার্কিন যুক্তরাষ্ট্রের ৩৮৭টি প্রেক্ষাগৃহে মুক্তির দেওয়ার পূর্বে নিউ ইয়র্ক সিটির জিগফেল্ড থিয়েটার এবং লস অ্যাঞ্জেলেসের সিনেরামা ডোমে প্রদর্শিত হয়।

মূল্যায়ন

বক্স অফিস
চলচ্চিত্রটি ওডিয়ন লিস্টার স্কয়ারের প্রথম তিন দিনে $৬২,৮১০ আয় করে। মার্কিন যুক্তরাষ্ট্রে মুক্তির পর এটি প্রথম পাঁচ দিনে ৩৮৭টি প্রেক্ষাগৃহ থেকে $৫,২৭৮,৭৮৪ আয় করে এবং মার্কিন যুক্তরাষ্ট্র ও কানাডায় ৪৬১ প্রেক্ষাগৃহ থেকে প্রথম ১২ দিনে $১১,০০৪,১২৪ আয় করে।

সমালোচনামূলক প্রতিক্রিয়া
ভ্যারাইটি লিখে, "রিভেঞ্জ অব দ্য পিঙ্ক প্যান্থার চলমান এই চলচ্চিত্র ধারাবাহিকের সেরা নয়, কিন্তু ব্লেক এডওয়ার্ডস ও পিটার সেলার্স তাদের দুর্বল দিনেও অধিকাংশ হাস্যরসাত্মক চলচ্চিত্র নির্মাতাদের থেকে এগিয়ে।" দ্য নিউ ইয়র্ক টাইমস-এর ভিনসেন্ট ক্যানবি লিখেন, "যদি আপনার ক্লুজোর মত অভ্যাস থাকে, আমার মত, তবে মি. এডওয়ার্ডস ও মি. সেলার্স এমন কিছু করতে পারবে না যা চলচ্চিত্রটিকে হতাশ করবে।" একটি ডিভিডি ও ভিডিও গাইড চলচ্চিত্রটি পাঁচের মধ্যে সাড়ে চার তারকা দেয় এবং চলচ্চিত্রটিকে "তর্কাতীতভাবে সেরা স্ল্যাপস্টিক ধারাবাহিক" বলে উল্লেখ করে।

পুরস্কার ও মনোনয়ন

তথ্যসূত্র

বহিঃসংযোগ

 
 
 
 
 
 
 

১৯৭৮-এর চলচ্চিত্র
১৯৭৮-এর হাস্যরসাত্মক চলচ্চিত্র
১৯৭০-এর দশকের পুলিশ হাস্যরসাত্মক চলচ্চিত্র
ব্রিটিশ চলচ্চিত্র
ব্রিটিশ অপরাধ হাস্যরসাত্মক চলচ্চিত্র
ব্রিটিশ ধারাবাহিক চলচ্চিত্র
মার্কিন চলচ্চিত্র
মার্কিন অপরাধ হাস্যরসাত্মক চলচ্চিত্র
মার্কিন ধারাবাহিক চলচ্চিত্র
দ্য পিঙ্ক প্যান্থার চলচ্চিত্র
ব্লেক এডওয়ার্ডস পরিচালিত চলচ্চিত্র
ব্লেক এডওয়ার্ডসের চিত্রনাট্য সংবলিত চলচ্চিত্র
হেনরি মানচিনি সুরারোপিত চলচ্চিত্র
ইউনাইটেড আর্টিস্ট্‌সের চলচ্চিত্র
১৯৭৮-এর পটভূমিতে চলচ্চিত্র
ফ্রান্সের পটভূমিতে চলচ্চিত্র
হংকংয়ের পটভূমিতে চলচ্চিত্র
১৯৭০-এর দশকের ব্রিটিশ চলচ্চিত্র
১৯৭০-এর দশকের মার্কিন চলচ্চিত্র
ব্রিটিশ হাস্যরসাত্মক চলচ্চিত্র
১৯৭০-এর দশকের ইংরেজি ভাষার চলচ্চিত্র
লাইভ অ্যাকশন ও অ্যানিমেশন সহ চলচ্চিত্র
গিরিশ পার্ক

গিরিশ পার্ক ভারতের পশ্চিমবঙ্গ রাজ্যের কলকাতা জেলার উত্তর কলকাতার একটি অঞ্চল।

ভূগোল

পুলিশ জেলা 
গিরিশ পার্ক থানা কলকাতা পুলিশের কেন্দ্রীয় বিভাগের অন্তর্গত। এটি ১৩৮, রাম দুলাল সরকার স্ট্রিট, কলকাতা -7০০ ০০৬ এ অবস্থিত। 

তালতলা মহিলা থানা কেন্দ্রীয় বিভাগের আওতাধীন সমস্ত পুলিশ জেলাকে অন্তর্ভুক্ত করে, অর্থাৎ বউবাজার, বুড়াবাজার, গিরিশ পার্ক, হেয়ার স্ট্রিট, জোড়াসাঁকো, মুচিপাড়া, নিউমার্কেট, তালতলা ও পোস্তা।

ফ্লাইওভার ধস 
বিবেকানন্দ ফ্লাইওভার ধসে যখন ৩১ মার্চ ২০১৬-এ গিরিশ পার্ক পাড়ায় নির্মাণাধীন ফ্লাইওভারের একটি অংশ ভেঙে পড়ে, তখন ৮১ জন নিহত এবং ২০৫ জন আহত হয়।

পরিবহন

রাস্তা 
গিরিশ পার্ক চিত্তরঞ্জন অ্যাভিনিউ এবং বিবেকানন্দ রোডের সংযোগস্থল। বিডন স্ট্রিট (দানি ঘোষ সরণি/অভেদানন্দ রোড) কাছাকাছি চিত্তরঞ্জন এভিনিউকে ছেদ করে। এই রাস্তা দিয়ে অনেক বাস চলাচল করে।

ট্রেন 
বড় বাজার রেল স্টেশন এবং শিয়ালদহ স্টেশন হল নিকটতম রেল স্টেশন।

তথ্যসূত্র 

উত্তর কলকাতার পাড়া
উইকিউপাত্তে স্থানাঙ্ক আছে
কলকাতার পাড়া
ম্যাশড পটেটো

ম্যাশড পটেটো, ম্যাশড পটেটোস (আমেরিকান ইংরেজি এবং কানাডার ইংরেজি) বা ম্যাশড টেটার বা কথ্য ভাষায় ম্যাশ (ব্রিটিশ ইংরেজি) নামে পরিচিত। এটি সিদ্ধ নরম আলু, দুধ, মাখন, লবণ এবং মরিচ যোগ তৈরি করা একটি খাবার। এটি সাধারণত মাংস বা সবজির জন্য সহযোগী-পরিবেশন পদ হিসেবে পরিবেশন করা হয়। যখন আলুগুলো পুরোপুরি ভর্তা না করে মোটামুটিভাবে ভর্তা করা হয়, তখন তাদের স্ম্যাশড পটেটোস বলা হয়। তৈরিকৃত ম্যাশড পটেটো এবং হিমায়িত ম্যাশড পটেটো হিসেবেও এটি পাওয়া যায়। অনেক সময় ম্যাশড পটেটো অন্য খাবার তৈরির উপকরণ হিসেবেও ব্যবহৃত হয়।

উপকরণ 
বেশিরভাগ রন্ধন শিল্পী "আটাযুক্ত" আলু ব্যবহারের পরামর্শ দেন। সর্বাধিক পরিচিত জাতগুলো হলো কিং এডওয়ার্ড, রাসেট, গোল্ডেন ওয়ান্ডার এবং রেড রাস্কেল।

সাধারণত মাখন, দুধ বা দধি, লবণ, এবং মরিচ যোগ করা হয়। অন্যান্য অনেক মশলাও ব্যবহার করা যেতে পারে, যার মধ্যে রয়েছে ভেষজ (বিশেষত পার্সলে এবং চিবস), মশলা (বিশেষ করে জায়ফল), রসুন, পনির, বেকন, টক দই, খাস্তা পেঁয়াজ বা বসন্ত পেঁয়াজ, ক্যারামেলাইজড পেঁয়াজ এবং সরিষা।

ইতিহাস 
ম্যাশড পটেটোর একটি প্রাথমিক রন্ধনপ্রণালী ১৭৪৭ সালে হান্না গ্লাসেসের "দ্য আর্ট অফ কুকরি" তে পাওয়া যায়। তার রন্ধনপ্রণালীতে আলুকে দুধ, লবণ এবং মাখনের সাথে একটি পাত্রে ভর্তা করা হয়।

রন্ধনসম্পর্কীয় ব্যবহার

ম্যাশড পটেটো একটি সহযোগী-পরিবেশন পদ হিসেবে পরিবেশন করা যেতে পারে, তবে প্রায়ই ব্রিটিশ দ্বীপে সসেজের সাথে পরিবেশন করা হয়, যেখানে এটি ব্যাঙ্গার অ্যান্ড ম্যাশ নামে পরিচিত। ম্যাশড পটেটো, শেফার্ডস অ্যান্ড কটেজ পাই, অর্কনি ক্ল্যাপশট, পিরোগি, কোলক্যানন, ডাম্পলিংস, আলু প্যানকেকস, পটেটো ক্রোকেটস এবং গনোচি-সহ অন্যান্য বিভিন্ন খাবারের উপাদান হতে পারে।

যুক্তরাজ্যে, ঠান্ডা আলু ভর্তা তাজা ডিমের সাথে মিশ্রিত করা হয় এবং তারপর আলুর কেক তৈরির জন্য মুচমুচে না হওয়া পর্যন্ত ভাজা হয়। এই খাবারটি কর্নওয়ালে উদ্ভূত বলে মনে করা হয় এবং এটি একটি জনপ্রিয় সকালের নাস্তা। পরিবর্তে মাংস এবং অন্যান্য অবশিষ্ট সবজি দিয়েও তৈরি করা যায় এটি।

ম্যাশড পটেটো গ্রেভির সাথে খাওয়া যেতে পারে (সাধারণত মাংসের গ্রেভি), যদিও উদ্ভিজ্জ গ্রেভির প্রচলন বাড়ছে কারণ নিরামিষ এবং নিরামিষ প্রবণতার জনপ্রিয়তা বৃদ্ধি পেয়েছে।

ম্যাশড পটেটো করার যন্ত্র দিয়ে ম্যাশড পটেটো করা যেতে পারে। যন্ত্রটি আলুর খোসা আলাদা করে আলুগুলোকে ভর্তা করে দেয়।

তথ্যসূত্র

আরও দেখুন 

অস্ট্রেলিয়ার রন্ধনশৈলী
আলুর পদ
ব্রিটিশ রন্ধনশৈলী
ওলন্দাজ রন্ধনশৈলী
জার্মান রন্ধনশৈলী
ফিনল্যান্ডীয় রন্ধনশৈলী
লিথুয়ানীয় রন্ধনশৈলী
ভারতীয় রন্ধনশৈলী
ঝিকড়া ইউনিয়ন

ঝিকরা ইউনিয়ন বাংলাদেশের রাজশাহী বিভাগের রাজশাহী জেলার বাগমারা উপজেলার অন্তর্গত একটি ইউনিয়ন।

আয়তন ও জনসংখ্যা 
মোট জনসংখ্যা: ২০১১ সালের আদমশুমারি অনুযায়ী মোট জনসংখ্যা প্রায় ২১,৬৬২ জন (পুরুষ- ১০,৭৭৮ জন এবং মহিলা- ১০,৮৮৪ জন)
ভোটার সংখ্যা: ১৪,৮৪৬ জন।

শিক্ষা 
শিক্ষা প্রতিষ্ঠান:
সরকারী প্রাথমিক বিদ্যালয়: ০৮টি
বে-সরকারী প্রাথমিক বিদ্যালয়: ০৫টি
উচ্চ বিদ্যালয়: ০৪টি
মাদ্রাসা: ০৮টি
কলেজ: ০১টি।

দর্শনীয় স্থান 
 নাকমান জমিদার বাড়ীর লাহিড়ীর বাড়ীর মঠ
 গোসাই ঠাকুরে জমিদার বাড়ী ও দিঘী।

জনপ্রতিনিধি 
বর্তমান চেয়ারম্যান: মোঃ রফিকুল ইসলাম 
প্রাক্তন চেয়ারম্যানগণের তালিকা:

আরও দেখুন 
 রাজশাহী জেলা
 বাগমারা উপজেলা

তথ্যসূত্র

বহিঃসংযোগ 
প্রাতিষ্ঠানিক ওয়েবসাইট

বাগমারা উপজেলার ইউনিয়ন
গোয়ালকান্দি ইউনিয়ন

গোয়ালকান্দি ইউনিয়ন বাংলাদেশের রাজশাহী বিভাগের রাজশাহী জেলার বাগমারা উপজেলার অন্তর্গত একটি ইউনিয়ন।

আয়তন ও জনসংখ্যা 
গ্রামের সংখ্যা: ২৭টি
মৌজার সংখ্যা: ২২টি
মোট জনসংখ্যা: প্রায় ২৫,৭০৪ জন।

দর্শনীয় স্থান 
গোয়ালকান্দি জমিদার বাড়ি: গোয়ালকান্দি জমিদার বাড়ির জমিদার ছিলেন জমিদার কংস নারায়ন। আনুমানিক ১৯৪৭ সালের দিকে এদেশের জমি-জমা  বিনিময় প্রথার মাধ্যমে তার সমস্ত জমি-জমা বিনিময় করে ভারতে চলে যান। অনেক পর্যটক আসেন এই জমিদার বাড়ি দেখতে। বর্তমান গোয়ালকান্দি ইউপি ভবন এই জমিদার বাড়ির একাংশে অবস্থিত।

জনপ্রতিনিধি 
বর্তমান চেয়ারম্যান: মোঃ আলমগীর সরকার।
প্রাক্তন চেয়ারম্যানগণের তালিকা:
{| class="wikitable sortable"
! চেয়ারম্যানের নাম
!দায়িত্বকাল
|-
|মোঃ রেফাজ উদ্দিন সরকার (শহীদ)
|১৯৬৬-১৯৭০
|-
|মোঃ ইসমাইল হোসেন প্রাং
|১৯৭০-১৯৭৩
|-
|মোঃ আঃ জব্বার সরকার
|১৯৭৩-১৯৭৭
|-
|মোঃ ইসমাইল হোসেন প্রাং
|১৯৭৭-১৯৮৪
|-
|মোঃ আঃ জব্বার সরকার
|১৯৮৪-১৯৮৭
|-
|মোঃ ইয়াচিন আলী মৃধা (ভারপ্রাপ্ত)
|১৯৮৭-১৯৮৮
|-
|মোঃ আঃ জব্বার সরকার
|১৯৮৮-১৯৯২
|-
|মোঃ ইসমাইল হোসেন প্রাং
|১৯৯২-১৯৯৭
|-
|মোঃ জাহাঙ্গীর আলম সরকার (শহীদ)
|১৯৯৭-২০০৬
|-
|মোঃ আনিছার রহমান (ভারপ্রাপ্ত)
|২০০৬-২০০৮
|-
|মোঃ আলমগীর সরকার
|২০০৮-২০১১
|-
|মোঃ আঃ মজিদ খাঁন
|২০১১-২০১৬
|-
|মোঃ আলমগীর সরকার
|২০১৬-২০২১
|-}

আরও দেখুন 
 রাজশাহী জেলা
 বাগমারা উপজেলা

তথ্যসূত্র

বহিঃসংযোগ 
প্রাতিষ্ঠানিক ওয়েবসাইট 

বাগমারা উপজেলার ইউনিয়ন
হামিরকুৎসা ইউনিয়ন

হামিরকুৎসা ইউনিয়ন বাংলাদেশের রাজশাহী বিভাগের রাজশাহী জেলার বাগমারা উপজেলার অন্তর্গত একটি ইউনিয়ন। হামিরকুৎসা ইউনিয়ন পরিষদ বাগমারা উপজেলা থেকে ৯ কিলোমিটার পূর্ব দিকে অবস্থিত। পূর্ব বাগমারার সবচেয়ে বড় বিল ”বিল যশাই”, এই বিলের তিন দিক থেকে ঘিরে রেখেছে হামিরকুৎসা ইউনিয়ন।

আয়তন ও জনসংখ্যা 
গ্রামের সংখ্যা: ১০টি
মৌজার সংখ্যা: ০৯টি
মোট জনসংখ্যা: প্রায় ২০,৪৫৯ জন।

শিক্ষা 
সাক্ষরতার হার: ৬৭%।
শিক্ষা প্রতিষ্ঠান:
সরকারী প্রাথমিক বিদ্যালয়: ০৬টি
বে-সরকারী প্রাথমিক বিদ্যালয়: ০৬টি
উচ্চ বিদ্যালয়: ০৩টি
মাদ্রাসা: ১২টি
কলেজ: ০১টি।

জনপ্রতিনিধি 
বর্তমান চেয়ারম্যান: মোঃ আনোয়ার হোসেন প্রামানিক।
প্রাক্তন চেয়ারম্যানগণের তালিকা:

আরও দেখুন 
 রাজশাহী জেলা
 বাগমারা উপজেলা

তথ্যসূত্র

বহিঃসংযোগ 
প্রাতিষ্ঠানিক ওয়েবসাইট 

বাগমারা উপজেলার ইউনিয়ন
যোগিপাড়া ইউনিয়ন

যোগিপাড়া ইউনিয়ন বাংলাদেশের রাজশাহী বিভাগের রাজশাহী জেলার বাগমারা উপজেলার অন্তর্গত একটি ইউনিয়ন। রাজশাহী জেলার উত্তরপূর্ব দিকে অবস্থিত বাগমারা উপজেলার ১৬কিলোমিটার পূর্বদিকে ১৫নং যোগীপাড়া ইউনিয়ন পরিষদ অবস্থিত। এই ইউনিয়ন পরিষদটি ১৯৪৭ সালে প্রতিষ্ঠিত এবং অত্র ইউনিয়নের ০৯নং ওয়ার্ডের বীরকুৎসা গ্রামে ঐতিহাসিক হাজার দোয়ারী রাজবাড়ী অবস্থিত।

আয়তন ও জনসংখ্যা 
মোট জনসংখ্যা: প্রায় ৩৪,৮৩৮ জন (পুরুষ- ১৭,৫১২ জন এবং মহিলা- ১৭,৩২৬ জন)।

শিক্ষা 
শিক্ষা প্রতিষ্ঠান:
সরকারী প্রাথমিক বিদ্যালয়: ১৮টি
বে-সরকারী প্রাথমিক বিদ্যালয়: ০৪টি
মাদ্রাসা: ০২টি
কলেজ: ০২টি।

দর্শনীয় স্থান 
 হাজারদুয়ারি জমিদার বাড়ি।

আরও দেখুন 
 রাজশাহী জেলা
 বাগমারা উপজেলা

তথ্যসূত্র

বহিঃসংযোগ 
প্রাতিষ্ঠানিক ওয়েবসাইট 

বাগমারা উপজেলার ইউনিয়ন
সোনাডাঙ্গা ইউনিয়ন

সোনাডাঙ্গা ইউনিয়ন বাংলাদেশের রাজশাহী বিভাগের রাজশাহী জেলার বাগমারা উপজেলার অন্তর্গত একটি ইউনিয়ন। রাজশাহী জেলার বাগমারা উপজেলার উত্তর পশ্চিমের বিলশনি ও হীরা নদীর পাড়ে অবস্থিত জনপদ সোনাডাঙ্গা। এটি ছিল প্রাচীন কালে বরেন্দ্র জনপদের অংশ বিশেষ। এই সোনাডাঙ্গা ছিল নরদাশ ইউনিয়নের সাবেক ৩ নং ওয়ার্ড। কালের প্রবাহে বর্তমানে ১৬ নং সোনাডাঙ্গা একটি স্বতন্ত্র ইউনিয়ন হিসেবে ১৯৯২ সালে আত্নপ্রকাশ করে। সোনাডাঙ্গা ইউনিয়নে রয়েছে ৯ টি গ্রাম।

আয়তন ও জনসংখ্যা 
গ্রামের সংখ্যা: ০৯টি
মোট জনসংখ্যা: প্রায় ৮,৫২০ জন (পুরুষ- ৪,৪১৬ জন এবং মহিলা- ৪,১০৪ জন)।

জনপ্রতিনিধি 
বর্তমান চেয়ারম্যান: মোঃ আজাহারুল হক।
প্রাক্তন চেয়ারম্যানগণের তালিকা:

আরও দেখুন 
 রাজশাহী জেলা
 বাগমারা উপজেলা

তথ্যসূত্র

বহিঃসংযোগ 
প্রাতিষ্ঠানিক ওয়েবসাইট 

বাগমারা উপজেলার ইউনিয়ন
কাশ্মীর প্রিমিয়ার লিগ

কাশ্মীর প্রিমিয়ার লিগ (; সংক্ষেপে কেপিএল) হচ্ছে পাকিস্তানের আজাদ কাশ্মীরে অনুষ্ঠিত একটি পেশাদার টি-২০ ক্রিকেট লিগ। এই লিগটি মোট আটটি দল নিয়ে গঠিত: ৭টি দল আজাদ কাশ্মীরে অবস্থিত শহরগুলোকে প্রতিনিধিত্বকারী করে এবং একটি দল পুরো কাশ্মীরীদের প্রতিনিধিত্বকারী করে থাকে। দলগুলো একটি ডাবল রাউন্ড-রবিন পদ্ধতিতে খেলে শীর্ষ চারটি দল প্লে-অফের জন্য যোগ্যতা অর্জন করে এবং শেষ পর্যন্ত চ্যাম্পিয়নশিপ খেলা কেপিএল কাপ ফাইনাল নামে পরিচিত হয়। কেপিএলের খেলাগুলোর প্রাতিষ্ঠানিক টি-২০ মর্যাদা থাকবে না। লিগের প্রথম সংস্করণটি ২০২১ সালের ৬ আগস্ট থেকে শুরু হয়ে ১৬ আগস্ট পর্যন্ত চলমান ছিল।

ইতিহাস
২০২০ সালের ডিসেম্বরে, কাশ্মীর সম্পর্কিত সংসদীয় বিশেষ কমিটির চেয়ারপার্সন শাহরিয়ার খান আফ্রিদি কেপিএল চালু করেন। সিদ্ধান্ত নেওয়া হয়েছিল যে দ্বিতীয় সংস্করণে নারী কেপিএলও থাকবে, যা বোনাস হিসাবে এবং কাশ্মীরের মহিলাদের পেশাদার ক্রিকেট খেলার একমাত্র সুযোগ হিসাবে থাকবে। আজাদ কাশ্মীরের রাষ্ট্রপতি মাসুদ খান কেপিএলের প্রধান পৃষ্ঠপোষক হিসাবে নিযুক্ত হন। চৌধুরী শাহজাদ আখতার প্রধান নির্বাহী কর্মকর্তা, আরিফ মালিক কেপিএলের প্রতিষ্ঠাতা সভাপতি এবং পাকিস্তানের সাবেক অধিনায়ক ওয়াসিম আকরামকে প্রতিষ্ঠাতা সহ-সভাপতি হিসাবে নিযুক্ত করা হয়। শহীদ আফ্রিদিকে লিগের শুভেচ্ছা দূত হিসাবে মনোনয়ন করা হয়।

কেপিএল আন্তর্জাতিক ক্রিকেট কাউন্সিলের স্থায়ী সদস্য পাকিস্তান ক্রিকেট বোর্ড, আজাদ জম্মু ও কাশ্মীর সরকার এবং পাকিস্তানের পাঞ্জাব সরকার কর্তৃক স্বীকৃত। প্রাথমিকভাবে লিগটি ২০২১ সালের মে মাসে শুরুর কথা ছিল। তবে পাকিস্তান ক্রিকেট বোর্ড শুরুর সময়সীমা ২০২১ সালের আগস্ট মাসে সরিয়ে নেয়, কারণ ২০২১ সালের পাকিস্তান সুপার লিগ এখনও শেষ হয়নি। ২০২১ সালের ১৪ জুন কেপিএল তার ডায়মন্ড শ্রেণী ঘোষণা করে। ২০২১ সালের ২ আগস্ট কেপিএলের উদ্বোধনী মৌসুমের খেলার সূচি প্রকাশ করা হয়। ২০২১ সালের ৩ আগস্ট পাকিস্তানের প্রাক্তন পেস বোলার শোয়েব আখতারকে লিগের শান্তি দূত হিসাবে ঘোষণা করা হয়।

স্বাগত সংগীত
কাশ্মীর প্রিমিয়ার লিগের (কেপিএল) আনুষ্ঠানিক স্বাগত গানটি ২০২১ সালের ১৬ ফেব্রুয়ারি ইউটিউবে প্রকাশ করা হয়। গানচিত্রটি পরিচালনা করেছেন শান শহীদ এবং গেয়েছেন রাহাত ফতেহ আলী খান। কাশ্মীর প্রিমিয়ার লিগের শুভেচ্ছা দূত হলেন জুগ্গুন কাজিম, মেহভীশ হায়াত, ইমান আলী, আলী গুল পীর, নীলাম মুনির এবং আয়েশা ওমরের মতো অনেক পাকিস্তানি চলচ্চিত্র তারকা। কেপিএল একটি দাতব্য সংস্থা হিসেবে শহীদ আফ্রিদি ফাউন্ডেশনের সাথে অংশীদারিত্ব করেছে।

দল 
প্রতিটি দলে পাঁচজন স্থানীয় কাশ্মীরি খেলোয়াড় থাকবে। তারা প্রথম সংস্করণে পাকিস্তানের আন্তর্জাতিক তারকাদের সঙ্গে খেলবে। দ্বিতীয় সংস্করণ থেকে, বৈশ্বিক তারকারাও কেপিএলে যোগ দেবে। কেপিএলের প্রাতিষ্ঠানিক ওয়েবসাইট অনুসারে, কাশ্মীর প্রিমিয়ার লিগের দলগুলি নিম্নরূপ:

মাঠসমূহ
সবগুলো খেলা মুজাফফারাবাদ ক্রিকেট স্টেডিয়ামে অনুষ্ঠিত হবে। পাকিস্তানে কোভিড-১৯ মহামারীর কারণে কাশ্মীর প্রিমিয়ার লিগের উদ্বোধনী আসরে প্রায় ২৫০০ দর্শক স্টেডিয়ামে বসে খেলার দেখার অনুমতি পায়।

সম্প্রচার
কেপিএলের উদ্বোধনী আসরের সম্প্রচার করে জিও সুপার।

তথ্যসূত্র

বহিঃসংযোগ

আজাদ কাশ্মীরের খেলাধুলা
পাকিস্তানের ক্রিকেট প্রশাসন
কাশ্মীর প্রিমিয়ার লিগ
পাকিস্তানে ক্রিকেট প্রশাসন
টুয়েন্টি২০ ক্রিকেট লিগ
২০২১-এ প্রতিষ্ঠিত ক্রীড়া লিগ
দার্শনিক ক্ষুর

দর্শনশাস্ত্রের আলোচনায় ক্ষুর বলতে এমন একটি মূলনীতি বা গড়পড়তা নিয়মকে বোঝায় যা কোনও ঘটনার অসম্ভাব্য ব্যাখ্যাগুলিকে "চেঁছে ফেলতে" অর্থাৎ দূর করতে সাহায্য করে বা অপ্রয়োজনীয় পদক্ষেপ এড়াতে সাহায্য করে।

নিচে কিছু উল্লেখযোগ্য দার্শনিক ক্ষুর দেওয়া হল:
অক্কামের ক্ষুর:  অধিকতর সরল ব্যাখ্যাগুলির সঠিক হবার সম্ভাবনা বেশি; অপ্রয়োজনীয় বা অসম্ভাব্য পূর্বানুমান পরিহার করুন।
হ্যানলনের ক্ষুর: যেখানে কোনও কিছুর ব্যাখ্যায় নির্বুদ্ধিতাকে পর্যাপ্ত কারণ হিসেবে গণ্য করা যায়, সেখানে কখনোই অপচিকীর্ষাকে কারণ হিসেবে গণ্য করবেন না।
হিচেন্‌সের ক্ষুর: যা কোনও সাক্ষ্যপ্রমাণ ছাড়াই দাবি করা যায়, তা কোনও সাক্ষ্যপ্রমাণ ছাড়াই নাকচ করা যায়।
হিউমের শিরোশ্ছেদক: যা হয় তা থেকে যা হওয়া উচিত, তাতে উপনীত হওয়া যায় না। "যদি কোনও কারণ কোনও ফলাফল উৎপাদনে জন্য পর্যাপ্ত না হয়, তাহলে হয় আমাদেরকে হয় সেই কারণটিকে প্রত্যাখ্যান করতে হবে, অথবা সেই কারণটিকে এমনভাবে বৈশিষ্ট্যায়িত করতে হবে যাতে সেটি ফলাফলের সাপেক্ষে ন্যায্য অনুপাতে গণ্য হয়।"
অ্যালডারের ক্ষুর: যদি কোনও কিছুকে পরীক্ষা বা পর্যবেক্ষণের দ্বারা নিষ্পত্তি করা সম্ভব না হয়, তাহলে সেটি বিতর্কের যোগ্য নয়।
সাগানের আদর্শ: অসাধারণ দাবির জন্য অসাধারণ সাক্ষ্যপ্রমাণ আবশ্যক।
পপারের খণ্ডনযোগ্যতা মূলনীতি: কোনও তত্ত্বকে যদি বৈজ্ঞানিক তত্ত্ব হিসেবে গণ্য করতে হয়, তাহলে সেটিকে অবশ্যই খণ্ডনযোগ্য হতে হবে।
গ্রাইসের ক্ষুর: কার্পণ্যের মূলনীতি হিসেবে ভাষিক ব্যাখ্যার জন্য বাগার্থগত প্রতিবেশের (semantic context) তুলনায় কথোপকথনমূলক ব্যঞ্জনার্থ বেশি পছন্দনীয়।

আরও দেখুন
 অপসারক যুক্তিবিন্যাস 
 হংস পরীক্ষা
 ব্যাখ্যাকারক ক্ষমতা
  
 মর্গানের কামান
  
 জেব্রা (চিকিৎসাবিজ্ঞান)

তথ্যসূত্র

ক্ষুর (দর্শন)
যুক্তি
দার্শনিক উপমিতি
বাক্যালঙ্কার কৌশল
অপসারক যুক্তিবিন্যাস

অপসারক যুক্তিবিন্যাস (), অপসারণ (Abduction), অপসারক অনুমিতি (Abductive inference) কিংবা পশ্চাৎসারণ (Retroduction) বলতে এক ধরনের যৌক্তিক অনুমিতিকে বোঝায়, যা মার্কিন দার্শনিক চার্লস স্যান্ডার্স পার্স ১৯শ শতকের শেষ তৃতীয়াংশে সূত্রায়ন ও প্রস্তাব করেন। এই যুক্তিবিন্যাসটি কোনও পর্যবেক্ষণ বা পর্যবেক্ষণসমষ্টি থেকে শুরু হয় এবং ঐগুলি থেকে সবচেয়ে সরল ও সবচেয়ে সম্ভাব্য সিদ্ধান্তটিতে উপনীত হবার চেষ্টা করে। অবরোহী যুক্তিবিন্যাসের পরিবর্তে এই প্রক্রিয়াটিতে একটি আপাতগ্রাহ্য সিদ্ধান্তে উপনীত হওয়া যায়, তবে সন্দেহাতীতভাবে এটির সত্যতা বা সঠিকতা যাচাই করা সম্ভব হয় না। অপসারক যুক্তিবিন্যাসের ফলে উপনীত সিদ্ধান্তগুলিতে তাই অনিশ্চয়তা বা সন্দেহ অবশিষ্ট থেকে যায়, যে ব্যাপারটিকে "সেরা বিদ্যমান" কিংবা "সর্বোচ্চ সম্ভাব্য" জাতীয় পশ্চাদপসরণমূলক পরিভাষা দিয়ে প্রকাশ করা হয়। অন্য ভাষায় অপসারক যুক্তিবিন্যাস হল সেরা ব্যাখ্যার অনুমিতি, যদিও অপসারণ এবং সেরা ব্যাখ্যার অনুমিতি পরিভাষাগুলির সমস্ত ব্যবহার সবসময় সমতুল্য না-ও হতে পারে।

১৯৯০-এর দশকে পরিগণনের (কম্পিউটিংয়ের) ক্ষমতা বৃদ্ধির সাথে সাথে আইন, কম্পিউটার বিজ্ঞান (পরিগণক বিজ্ঞান) ও কৃত্রিম বুদ্ধিমত্তা গবেষণা ক্ষেত্রগুলিতে অপসারণ বিষয়ে পুনরায় আগ্রহের সৃষ্টি হয়।
সমস্যা নির্ণয়কারী বিশেষজ্ঞ ব্যবস্থাগুলিতে প্রায়শই অপসারক যুক্তিবিন্যাস ব্যবহার করা হয়।

তথ্যসূত্র 

বিশ্বাস সংশোধন
বেইজীয় পরিসংখ্যান
জ্ঞানতত্ত্ব
যুক্তিবিন্যাস
চার্লস স্যান্ডার্স পার্স
বঙ্গ প্রদেশ (দ্ব্যর্থতা নিরসন)

বঙ্গ প্রদেশ বলতে বুঝাতে পারে:

জায়গা
 বঙ্গ, দক্ষিণ এশিয়ার উত্তরপূর্বে অবস্থিত একটি ঐতিহাসিক এবং ভৌগোলিক অঞ্চল।
 বঙ্গ প্রদেশ (ব্রিটিশ ভারত), ঐতিহাসিক ব্রিটিশ ভারতের একটি প্রদেশ।
 পশ্চিমবঙ্গ, ভারতের পূর্বাঞ্চলে অবস্থিত একটি প্রদেশ।
 পূর্ববঙ্গ, পাকিস্তানের একটি প্রাক্তন প্রদেশ।
 বেঙ্গল প্রেসিডেন্সি।

আরও দেখুন
সেন্ট স্টিফেনস স্কুল, পিতামপুরা

সেন্ট স্টিফেনস স্কুল, পিতামপুরা একটি সহ-শিক্ষামূলক সিনিয়র মাধ্যমিক বিদ্যালয়, যা নয়াদিল্লির পিতামপুরায় অবস্থিত, কেন্দ্রীয় মাধ্যমিক শিক্ষা বোর্ডের (সিবিএসই) অধিভুক্ত। বিদ্যালয়টি শিক্ষার্থীদের একাডেমিক এবং অতিরিক্ত পাঠ্যক্রমিক ক্রিয়াকলাপে ভাল সুবিধা প্রদান করে।

বহিঃসংযোগ 

 
দিল্লির বিদ্যালয়
দিল্লির উচ্চ বিদ্যালয় ও মাধ্যমিক বিদ্যালয়
ইউনিয়ন একাডেমি সিনিয়র সেকেন্ডারি স্কুল, নয়াদিল্লি

ইউনিয়ন একাডেমি সিনিয়র সেকেন্ডারি স্কুল, নয়াদিল্লি ভারতের নয়াদিল্লি এলাকার রাজা বাজারে অবস্থিত। প্রাক্তন ভারতীয় হকি কোচ রাজিন্দর সিং এই স্কুলের ফিল্ড হকি দলের কোচ ছিলেন।

তথ্যসূত্র

বহিঃসংযোগ 
 হিন্দু ডট কম
 ইন্ডিয়ানএক্সপ্রেস ডট কম
 নিউজ ডট ওয়ানইন্ডিয়া ডট ইন

নয়াদিল্লি
দিল্লির উচ্চ বিদ্যালয় ও মাধ্যমিক বিদ্যালয়
হোয়াং উই-জো

হোয়াং উই-জো (; জন্ম: ২৮ আগস্ট ১৯৯২) হলেন একজন দক্ষিণ কোরীয় পেশাদার ফুটবল খেলোয়াড়। তিনি বর্তমানে ফ্রান্সের পেশাদার ফুটবল লিগের শীর্ষ স্তর লিগ ১-এর ক্লাব বর্দো এবং দক্ষিণ কোরিয়া জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় এবং আক্রমণাত্মক মধ্যমাঠের খেলোয়াড় হিসেবে খেলেন।

২০০৯ সালে, উই-জো দক্ষিণ কোরিয়া অনূর্ধ্ব-১৭ দলের হয়ে দক্ষিণ কোরিয়ার বয়সভিত্তিক পর্যায়ে অভিষেক করেছিলেন। তিনি ২০১৫ সালে দক্ষিণ কোরিয়ার হয়ে আন্তর্জাতিক পর্যায়ে অভিষেক করেছেন; দক্ষিণ কোরিয়ার জার্সি গায়ে তিনি এপর্যন্ত ৩৬ ম্যাচে ১৪টি গোল করেছেন। তিনি দক্ষিণ কোরিয়ার হয়ে ২০১৮ এএফসি এশিয়ান কাপে অংশগ্রহণ করেছেন।

ব্যক্তিগতভাবে, উই-জো বেশ কিছু পুরস্কার জয়লাভ করেছেন, যার মধ্যে ২০১৮ এশিয়ান গেমসের শীর্ষ গোলদাতা এবং কেএফএ বর্ষসেরা খেলোয়াড়ের পুরস্কার অন্যতম। দলগতভাবে, উই-জো এপর্যন্ত ২টি শিরোপা জয়লাভ করেছেন, যার মধ্যে ১টি সংনামের হয়ে এবং অন্যটি দক্ষিণ কোরিয়ার বয়সভিত্তিক দলের হয়ে জয়লাভ করেছেন।

প্রারম্ভিক জীবন
হোয়াং উই-জো ১৯৯২ সালের ২৮শে আগস্ট তারিখে দক্ষিণ কোরিয়ার কিয়াংগিতে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
উই-জো জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত দক্ষিণ কোরিয়া অনূর্ধ্ব-২৩ দলে স্থান পেয়েছেন।

তথ্যসূত্র

বহিঃসংযোগ
 
 
 
 
 
 
 

১৯৯২-এ জন্ম
জীবিত ব্যক্তি
ফুটবল ক্লাব জিরোঁদেঁ দে বর্দোর খেলোয়াড়
দক্ষিণ কোরীয় ফুটবলার
ফুটবল ফরোয়ার্ড
ফ্রান্সে প্রবাসী ফুটবলার
২০২০ গ্রীষ্মকালীন অলিম্পিকের ফুটবলার
জে১ লিগের খেলোয়াড়
এশিয়ান গেমসে স্বর্ণপদক বিজয়ী দক্ষিণ কোরীয়
লিগ ১-এর খেলোয়াড়
২০১৮ এশিয়ান গেমসের পদক বিজয়ী
জাপানে প্রবাসী ফুটবলার
দক্ষিণ কোরিয়ার অলিম্পিক প্রতিযোগী
কে লিগ ১-এর খেলোয়াড়
দক্ষিণ কোরিয়ার অনূর্ধ্ব-২৩ আন্তর্জাতিক ফুটবলার
দক্ষিণ কোরিয়ার আন্তর্জাতিক যুব ফুটবলার
দক্ষিণ কোরিয়ার অলিম্পিক ফুটবলার
দক্ষিণ কোরীয় প্রবাসী ফুটবলার
গাম্বা ওসাকার খেলোয়াড়
২০২২ ফিফা বিশ্বকাপের খেলোয়াড়
ইয়নসেই বিশ্ববিদ্যালয়ের প্রাক্তন শিক্ষার্থী
দক্ষিণ কোরিয়ার আন্তর্জাতিক ফুটবলার
নটিংহ্যাম ফরেস্ট ফুটবল ক্লাবের খেলোয়াড়
লিগ ২-এর খেলোয়াড়
প্রিমিয়ার লিগের খেলোয়াড়
২০১৮ এশিয়ান গেমসের ফুটবলার
ফুটবলে এশিয়ান গেমস পদক বিজয়ী
২০১৯ এএফসি এশিয়ান কাপের খেলোয়াড়
জাপানে দক্ষিণ কোরীয় প্রবাসী ক্রীড়াবিদ
পুরুষ ফুটবল ফরোয়ার্ড
অলিম্পিয়াকোস ফুটবল ক্লাবের খেলোয়াড়
নরিচ সিটি ফুটবল ক্লাবের খেলোয়াড়
আলানিয়াস্পোরের খেলোয়াড়
সুপার লিগের খেলোয়াড়
ইংরেজ ফুটবল লিগের খেলোয়াড়
যৌন অপরাধে দোষী সাব্যস্ত ব্যক্তি
অপরাধের জন্য দোষী সাব্যস্ত ক্রীড়াবিদ
শ্রী অরবিন্দ কলেজ

শ্রী অরবিন্দ কলেজ ভারতের দিল্লি বিশ্ববিদ্যালয়ের একটি সংবিধিবদ্ধ কলেজ। এটি ১৯৭২ সালে প্রতিষ্ঠিত হয়েছিল, যা ছিল দার্শনিক, দেশপ্রেমিক-কবি, শ্রী অরবিন্দ এর জন্মশতবর্ষ। কলেজটি দক্ষিণ দিল্লির মালভিয়া নগরে অবস্থিত, যা কুতুব মিনার, শ্রী অরবিন্দ আশ্রম, আইআইটি (দিল্লি), এনসিইআরটি এবং কুতুব ইনস্টিটিউশনের সন্নিকটে অবস্থিত। 

কলেজটি দিল্লি বিশ্ববিদ্যালয়ের একটি অংশ।

তথ্যসূত্র

বহিঃসংযোগ 

 প্রাতিষ্ঠানিক ওয়েবসাইট
দক্ষিণ দিল্লি জেলা
১৯৭২-এ প্রতিষ্ঠিত শিক্ষাপ্রতিষ্ঠান
দিল্লি বিশ্ববিদ্যালয়
উইকিউপাত্তে স্থানাঙ্ক আছে
১৯৭২-এ দিল্লিতে প্রতিষ্ঠিত
দিল্লির বিশ্ববিদ্যালয় ও কলেজ
শ্রী লাল বাহাদুর শাস্ত্রী জাতীয় সংস্কৃত বিশ্ববিদ্যালয়

শ্রী লাল বাহাদুর শাস্ত্রী জাতীয় সংস্কৃত বিশ্ববিদ্যালয়, পূর্বে ছিল শ্রী লাল বাহাদুর শাস্ত্রী রাষ্ট্রীয় সংস্কৃত বিদ্যাপীঠ, হল একটি কেন্দ্রীয় বিশ্ববিদ্যালয়, যা ভারতের নয়াদিল্লিতে অবস্থিত। এটি ১৯৬২ সালের ৮ অক্টোবর প্রতিষ্ঠিত হয়েছিল এবং বিশ্ববিদ্যালয় মঞ্জুরি কমিশন ১৯৮৭ সালের নভেম্বরে বিদ্যাপীঠকে একটি স্বীকৃত বিশ্ববিদ্যালয়ের মর্যাদা প্রদান করে  ২০২০ সালের মার্চ মাসে, ভারতীয় পার্লামেন্ট কেন্দ্রীয় সংস্কৃত বিশ্ববিদ্যালয় আইন, ২০২০ পাস করে এতে আরও দুটি বিশ্ববিদ্যালয়  কেন্দ্রীয় সংস্কৃত বিশ্ববিদ্যালয় এবং জাতীয় সংস্কৃত বিশ্ববিদ্যালয় সহ কেন্দ্রীয় বিশ্ববিদ্যালয়ের মর্যাদায় উন্নীত করা হয়।

শিক্ষাবিদ 
বিশ্ববিদ্যালয়টি সংস্কৃত এবং সংশ্লিষ্ট বিষয়ে বিএ, এমএ, বিএড, এমএড, এমফিল এবং পিএইচডি কোর্স প্রদান করে।

তথ্যসূত্র

বহিঃসংযোগ 

 সরকারী ওয়েবসাইট
১৯৬২-এ প্রতিষ্ঠিত শিক্ষাপ্রতিষ্ঠান
ভারতের কেন্দ্রীয় বিশ্ববিদ্যালয়
উইকিউপাত্তে স্থানাঙ্ক আছে
ভারতের সংস্কৃত বিশ্ববিদ্যালয়
দিল্লির বিশ্ববিদ্যালয় ও কলেজ
দিল্লিতে শিক্ষা
দিল্লির বিশ্ববিদ্যালয়
লাল বাহাদুর শাস্ত্রীর স্মারক